Materiál na rokovanie obecného zastupiteľstva vo Svederníku

*Obecné zastupiteľstvo vo Svederníku*

Konané dňa: 11. 02. 2015

**Správa**

**o kontrolnej činnosti hlavnej kontrolórky obce Svederník**

**za rok 2014**

Predkladá: Ing. Elena Šuteková – hlavná kontrolórka obce Svederník

Materiál obsahuje:

1. Návrh na uznesenie
2. Dôvodová správa
3. Správa o kontrolnej činnosti hlavnej kontrolórky obce Svederník za rok 2014

Vypracovala: Ing. Elena Šuteková – hlavná kontrolórka obce Svederník

Predložené dňa: február 2015

**Návrh na uznesenie**

k bodu rokovania OZ – **Správa hlavného kontrolóra o kontrolnej činnosti za r. 2014**

*Obecné zastupiteľstvo vo Svederník*

**Berie na vedomie:**

1. **Správu o kontrolnej činnosti hlavnej kontrolórky obce Svederník za rok 2014**

**Dôvodová správa**

V zmysle § 18f ods. 1 písm. e) zákona SNR č. 369/1990 Zb. o obecnom zriadení v znení neskorších predpisov hlavný kontrolór predkladá obecnému zastupiteľstvu najmenej raz ročne správu o kontrolnej činnosti, a to do 60 dní po uplynutí kalendárneho roka.

Predložením Správy o kontrolnej činnosti hlavnej kontrolórky obce Svederník za rok 2014 je naplnená jedna z hlavných zákonných povinností hlavného kontrolóra.

**S p r á v a**

**o kontrolnej činnosti hlavnej kontrolórky obce Svederník za rok 2014**

V súlade s § 18f ods. l písm. e) zákona č. 369/1990 Zb. o obecnom zriadení v znení neskorších predpisov

**predkladám**

Obecnému zastupiteľstvu v obci Svederník Správu o kontrolnej činnosti hlavnej kontrolórky Obce Svederník za rok 2014, obsahom ktorej je súhrnná informácia o priebehu, procese ako aj záverov z vykonávania kontrolnej činnosti hlavnej kontrolórky v obci za uplynulý rok 2014.

Kontrolný proces je neoddeliteľnou súčasťou štruktúry riadenia samosprávy obce a jej hospodárenia s verejnými prostriedkami, kde plní funkciu spätnej väzby. Účinná a cieľavedome uplatňovaná kontrola prispieva k neustálenému skvalitňovaniu riadiaceho procesu miestnej samosprávy.

Správa obsahuje vyhodnotenie nasledovných oblastí činnosti hlavnej kontrolórky počas obdobia roku 2014:

· výkon kontrolnej činnosti

· výkon iných odborných činností

· ostatná činnosť

**Výkon kontrolnej činnosti**

Hlavná kontrolórka vykonávala kontrolu z hľadiska dodržiavania zákonných ustanovení so zameraním sa predovšetkým na dodržiavanie hospodárnosti, efektívnosti, účinnosti a účelnosti pri nakladaní s majetkom obce a obci zvereným majetkom štátu. Plnila pritom úlohy vyplývajúce v § 18 f zákona č. 369/1990 Zb. o obecnom zriadení v znení neskorších predpisov (ďalej zákon o obecnom zriadení).

Výkon kontroly vychádza z princípov nezávislosti, objektívnosti, odbornosti, nestrannosti a aktuálnosti a je realizovaný podľa metodiky uvedenej v zákone č. 502/2001 Z. z. o finančnej kontrole a vnútornom audite a o zmene a doplní niektorých zákonov v znení neskorších predpisov (ďalej zákon o finančnej kontrole).

Výkon kontroly bol realizovaný podľa schválených plánov kontrolnej činnosti na l. a 2. Polrok 2014.

V procese samosprávneho riadenia obce sú kontroly zameriavané najmä na účtovníctvo, operatívu, evidencie, rozbory hospodárskej činnosti, analýzy rozpočtového procesu, interné predpisy, ich dodržiavanie a súlad s platnými všeobecne záväznými právnymi predpismi.

V roku 2014 bola vykonávaná priebežná kontrola pokladničných operácií a kontrola hospodárenia s výdavkami za rok 2014. V priebehu celého roka bola vykonávaná kontrola zákonnosti, hospodárnosti a efektívnosti pri hospodárení a nakladaní s majetkom obce, ako aj príjmov, výdavkov a finančných operácií obce. Účtovné doklady obsahujú preukázateľne obsah účtovného záznamu, každá finančná operácia je ihneď zaúčtovaná. Priebežne bola sledovaná vecná a číselná správnosť došlých faktúr a ich úhrady a čerpanie rozpočtu. Pravidelne bola vykonávaná kontrola plnenia uznesení obecného zastupiteľstva. Obec Svederník spracúva chronologicky číslované uznesenia z každého obecného zastupiteľstva v elektronickej i tlačenej podobe. Kontrola plnenia uznesení bola následne a pravidelne vykonávaná na každom obecnom zastupiteľstve a zaznamenaná v zápise. Zápisy zo zasadnutí OZ sú zverejňované i na webovej stránke obce.

**Ostatné činnosti HK**

1. Aktívna spolupráca pri príprave návrhu rozpočtu obce pre rok 2015
2. Vypracovanie odborného stanoviska k návrhu rozpočtu a k Záverečnému účtu obce Svederník za rok 2013
3. Účasť na rokovaniach obecného zastupiteľstva
4. Účasť na školeniach zameraných na odbornú problematiku a samovzdelávanie v súlade s požiadavkami pre výkon praxe HK obce.

V priebehu roku 2014 sme skvalitňovali proces rozpočtovej disciplíny s poukazom na ustanovenia § 12 – 14 zákona č. 583/2004 Z. z. o rozpočtových pravidlách územnej samosprávy.

**Záver**

V hodnotenom období boli hlavným kontrolórom obce splnené všetky zákonné povinnosti vo vzťahu k dodržiavaniu § 18 f zákona o obecnom zriadení č. 369/1990 Zb. o obecnom zriadení v znení neskorších predpisov s prihliadnutím na rozsah určeného úväzku.

Na záver konštatujem, že obec Svederník pri výkone samosprávy v roku 2014 primerane dodržiavala príslušné zákonné predpisy pri hospodárení a nakladaní s majetkom obce a hospodárne a efektívne nakladala so svojim majetkom.

Vo Svederníku 09. 02. 2015

 Ing. Elena Šuteková

 hlavná kontrolórka obce